Федър
Лисицата и щъркелът

Превод от неизвестен език: Иван Генов, —

chitanka.info

На никого недей вреди! Обидиш ли

човека, знай: ти същото ще претърпиш!

Че е така, разбира се от баснята:

Разправят, лиса щъркела поканила

на обед. В плитко блюдо сипала храна.

Със клюна дълъг гозбата така и не

опитал гостът. После той лисицата

поканил. Ядене й надробил в гърне

високо, тясно. Щъркът всичко си изял,

а лиса нищичко да хапне не могла,

напразно ближела гърненцето. Тогаз

й рекъл щъркелът: „Това да понесеш

е справедливо, дето сторил си на друг!“

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.